
Fra avdelingene
Forskningsmidler fra EU til HiST ved AFT - 3 innvilgede EU-prosjekt i 2008
Total finansiering fra EU i år: 1.161.777 euro (ca 9.3 mill kr, 1 euro = 8 NKR).
1. EuroMECCA: European Models for Extended Cost-efficient in Company and Accreditation training

Mål: Spre resultatene og den helt nye opplæringsmetodikken (dvs. aktivitetsbasert læring) som ble utviklet i MECCA prosjektet (2005-07) til fagopplæring i Norge, Ungarn og Slovakia. Metodikken kombinerer og tar i bruk bl.a. vanlig klasseromsundervisning, e-læring, industriell videostreaming og videokonferanse i læringsmiljøet. AFT avholder instruktørkurs, sveisekurs, arrangerer seminarer i disse 3 landene, etc.  AFT har lovt å lage minst 8-10 vitenskapelige artikler (nivå 1). Total ramme: 387 260 euro, herav utbetalt 286 473 euro fra EU.
2. IQSim: Innovative Simulator Tools for Quality Management Production Process Training in VET

Mål: Dette er et pilot prosjekt. Bygge og teste ut en helt ny type sveisesimulator (på Europeisk skala). Den pedagogiske metodikken fra MECCA utvides til å inkludere kvalitetssikring (QA) av selve treningen. Deretter prøves simulator og undervisningsmetoden ut i sveisekurs i Litauen, Sverige, Norge og Ungarn. Det inngår også instruktørkurs, å arrangere seminarer, lage en del nytt multimediamateriale etc. HiST Kompetanse er partner. Medfører at ca 50 % av ressursene forblir på norske hender. AFT har lovt å lage minst 10-12 vitenskapelige artikler (nivå 1) Av 287 søknader ble 30 finansiert. Total ramme: 506.944 euro, herav utbetalt 380 179 euro fra EU.
3. EduMECCA: New Educational Models that Encourage Creative transfer of Competence and Acquaintance in LL
Mål: Dette er et pilotprosjekt. Skal spre og videreutvikle de pedagogiske metodene fra MECCA (dvs. anvendt på fagopplæring) til å inkludere ingeniørutdanning av sveisere. I tillegg vil vi bygge det første trådløse voteringssystemet i verden som anvender iPOD Touch teknologi. Tekniske løsninger og metoder prøves ut i sveisekurs i Slovenia, Ungarn, Slovakia, Sverige og Norge. HiST Kompetanse er partner. Medfører at ca 50 % av ressursene forblir på norske hender. AFT har lovt å lage minst 10-12 vitenskapelige artikler (nivå 1). Av 144 søknader ble 15 finansiert. Total ramme: 683.698 euro, herav utbetalt 495.125 euro fra EU.
HiST er med å arrangere internasjonale konferansen arrangert av Society for Medical Innovation and Technology (SMIT) i 2010
HIST (AMMT) er invitert til å delta i arrangementkomiteen for den internasjonale konferansen som arrangeres av Society for Medical innovation and technology (SMIT) i 2010. Society for Medical Innovation and Technology, SMIT, er en organisasjon som hvert år arrangerer en vitenskapelig tverrfaglig internasjonal konferanse innen temaet ”medical innovation and technology”. Konferansen tiltrekker 200-300 deltagere og gir en unik mulighet for sykehus og FoU miljø til å vise frem/innlede FoU samarbeid for andre internasjonale anerkjente internasjonale FoU miljøer og industri. Fra AMMT, RAD er bl.a. stipendiat Berit Brattheim og kommende førsteamanuensis Øystein Olsen oppnevnt i komiteen. For mer informasjon om konferansen – se http://smit2010.com/SMIT2010Trondheim/SMIT2010.html 

Samarbeid med utdanningsinstitusjoner i Sverige og Danmark om videreutdanning i MR (ViMR)
Avtale er inngått mellom HiST, AMMT og Øresund University College i København om samarbeid i ViMR. Fra høsten 2009 vil det bli tatt opp danske studenter som skal følge vårt studieprogram i tillegg til de svenske fra Karolinska Institutet i Stockholm. Studentene tas opp ved den danske høgskolen, men de skal i sin helhet følge vårt opplegg. Den danske høgskolen betaler seg derfor inn hos HiST.
Utvalg for forskning og innovasjon (UFI)
UFI har avholdt sitt første møte. Rektor har oppnevnt følgende personer som medlemmer av UFI:
Interne:
Førsteamanuensis Gunnhild Oftedal, leder av utvalget, AFT
Seksjonsdirektør for Studier, FoU og samfunnskontakt Kari Berget
Dekan Ove Gustafson, TØH.
Høgskolelektor Wenche Malmedal, AHS
Professor Frode Rønning, ALT
Eksterne: 
Administrerende direktør i Kantega Marit Collin
Administrerende direktør i Næringsforeninga i Trondheim Berit Rian
Studenter:
Nestleder i Studentparlamentet Olav Reppen Breivik, student  
Studiekvalitetsansvarlig i Studentparlamentet Laila Solør, student

Avd.dir. Ester K. Hasle, FoU-koordinator, har ansvaret for sekretariatsfunksjonen til utvalget.
- Se HS-sak om opprettelse av UFI her: http://www.hist.no/content.ap?thisId=22906 

- Intern nettside for UFI: https://ansatt.hist.no/content.ap?thisId=24503 

Studie og kvalitetsutvalg (SKU)

SKU har avholdt sitt første møte. Rektor har oppnevnt følgende personer som medlemmer av SKU:
Leder: 

prorektor Arnulf Omdal

Medlemmer:

Studiedirektør Kari Berget

Fungerende dekan AHS Hans-Jørgen Leksen

Faglig tilsatt Margaret Lian Knutsen

Faglig tilsatt Else Lervik

Student Pia Helen Bjørsvik

Student Laila Solør

Sekretariatsfunksjon ivaretas av Gunnar Bendheim og Kjerstin Tobiassen (Seksjon for studier, FoU og samfunnskontakt).

- Se HS-sak om opprettelse av SKU her: http://www.hist.no/content.ap?thisId=22905 
- Intern nettside for SKU: https://ansatt.hist.no/content.ap?thisId=24490
Fra rektoratet/seksjonene

Offisiell åpning av Øya helsehus 04.11.08
Øya helsehus ble offisielt åpnet 04.11.08 med Trondheim kommune som vertskap.  Les mer på følgende link:

https://ansatt.hist.no/content.ap?thisId=24656&language=0 

eller https://ansatt.hist.no/content.ap?thisId=24654&language=0 

Storbyhøgskolemøte i Oslo

Ledelsen ved høgskolene i Bergen, Oslo, Sør-Trøndelag og Tromsø møttes 15.10.08 for å drøfte særlige utfordringer ved å drive virksomhet i en universitetsby. Fra HiST deltok rektoratet.  Øvrige saker som ble diskutert var statsbudsjettet for 2009, orientering om departementets arbeid med stortingsmelding om lærerutdanning, samarbeid om lærerkrefter i ingeniørutdanningen, fokus på fremragende pedagogisk praksis i høgre utdanning, utredningsarbeidet om administrative forhold som fem høgskoler og universitet nå gjør sammen mv.
Belboutvalget besøkte HiST i september
Belboutvalget er etablert med utspring fra science region Midt-Norge. Belboutvalget jobber videre med hvordan NTNU, SINTEF, STFK m.fl. kan møte næringslivet i Trondheim. HiST ønsker å se på hvordan dette kan bli et virkemiddel for oss i tillegg til VRI og hvordan vi kan være med på å påvirke dette slik at det ikke blir en konkurrent til VRI.

Møte med KD 25.09.08.

Rektoratet møtte KD ekspedisjonssjef Toril Johansson og avdelingsleder Rolf Larsen vedrørende omstillingssaken. Møtet var initiert av HiST med hovedfokus i de økonomiske forhold. HiST ønsker tett dialog med KD om saken.

Tillitsvalgskonferansen 2008
Tillitsvalgtkonferansen 2008 ble arrangert 24. oktober. Arrangementet er planlagt i tett samarbeid med Studentparlamentet, som også har spilt en aktiv rolle i selve gjennomføringen. 

Målet med konferansen var firedelt:

· Følge opp NOKUT sin anbefaling om opplæring av studenttillitsvalgte, også avtalefestet med Studentparlamentet.

· Sikre rask opplæring i vervet som tillitsvalgt, også for tillitsvalgte på avdelinger som sliter med kontinuitet i tillitsvalgtarbeidet.

· Sørge for at studenttillitsvalgte får kontakter og nettverk på tvers av avdelingene -”hjelp til selvhjelp”.

· Markere at dette er et prioritert område i høgskolen – møte med rektor og studiedirektør.

Med unntak av ganske få deltakere var konferansen en suksess – vi fikk veldig god tilbakemelding i evalueringen av konferansen: de tillitsvalgte opplevde konferansen som nyttig, og de satte svært stor pris på å få møte rektor og studiedirektør. I tillegg satte studentene svært stor pris på å møtes på tvers av avdelingene, og å ha erfaringsoverføring ifht sine verv. 
Studier med Støtte (SMS)
Studier Med Støtte (SMS) er et storbyprosjekt som skal veilede og følge opp studenter med middels til alvorlige psykiske lidelser. To prosjektmedarbeidere er tilsatt i SFS og prosjektet skal være i full gang i november 2008. Metodikken er hentet fra Supported Education, et støttetiltak som er utviklet ved amerikanske universitet de siste 20 år og handler om tilrettelegging og støtte til studenter med psykisk lidelse. Bergen var først ute i Norge med dette og har holdt på i ca to år med gode resultater. Trondheim er nr to på landsbasis, og er organisert som et samarbeidsprosjekt mellom NAV, HiST, NTNU og SiT.  Les mer om prosjektet her: http://www.mentalhelse.no/?module=Articles;action=Article.publicShow;ID=10901 

Administrativt

HiST støtter Blå Kors 

HiST har i år valgt å støtte en veldedig organisasjon som årets julegave, og har valgt Blå Kors. Årets TV-innsamling var som kjent til Blå Kors og HiST vil gi sitt bidrag gjennom denne aksjonen. Blå Kors er en organisasjon som arbeider med oppgaver og problemstillinger som på flere områder er sammenfallende med HiSTs. Blå Kors arbeider bla. med barn og unge (fokus i årets TV - aksjon) og med alkoholproblematikk. I tillegg er Blå Kors, som HiST, opptatt av mennesker og nærhet - og har slagordet ”Vi hjelper mennesker”. For mer informasjon om Blå kors sitt arbeid – se http://www.blakors.no/ . Når Blå Kors er valgt som årets veldedige organisasjon, vil det være naturlig at alle underliggende avdelinger og alle ansatte følger opp dette. Med bakgrunn i dette valget vil det i år bli utarbeidet et felles, elektronisk julekort som benyttes av alle våre ansatte til våre kontakter.
Avtaler

Trondheim helseklynge – avtale signert mellom aktørene

HiSTs initiativ om å skape en tung, tverrfaglig helseklynge er formalisert og avtalen ble signert av aktørene under åpningen av Øya helsehus den 04.11.08. Trondheim helseklynge består av ni aktører innen utdanning, forskning, behandling og næring. Aktørene er Høgskolen i Sør-Trøndelag (HiST), Trondheim kommune, St. Olavs Hospital, NTNU, SINTEF, Studentsamskipnaden i Trondheim (SiT), Sør-Trøndelag fylkeskommune, Næringsforeningen i Trondheim og NHO Trøndelag. Les mer om samarbeidet på: https://ansatt.hist.no/content.ap?thisId=24655&language=0 

Samarbeidsavtale mellom HiST og NTNU om etablering og drift av ”Senter for helsefremmende forskning”
Det er signert egen avtale mellom HiST og NTNU ved Fakultet for samfunnsvitenskap og teknologiledelse om drift av forskning, utredning og formidling om helsefremmende arbeid. Senteret hovedlokaliseres pt på Dragvoll, men kan flyttes hvis partene finner dette hensiktsmessig. Avtalen gjelder for perioden 01.01.09 – 31.12.2010.
Møter

Møte på HiST 31.10.08

Møte med Stortingsrepresentantene Gerd Janne Kristoffersen og Gunn Karin Gjul opprinnelig planlagt ved HiST den 31.10.08 ble utsatt. Nytt møtetidspunkt er under planlegging. 

